Gabriel Saarenpää

Gabriel Martinpoikaa Saarenpää oli suomalainen nimismies, valtiopäivämies ja kirkonrakentaja sekä Lapuan Saarenpään talon isäntä 1664–1700.

Gabriel Saarenpään isä oli lautamies ja kirkonisäntä. Hän kuului 1613 ratsutilallisena ja sotilaana Kustaa II Aadolfin henkivartijajoukkoon Venäjän retkellä. Gabrielin kaksi veljeä olivat Vaasassa porvareina, ja Gabriel itse lienee käynyt koulua, sillä hän sai Kaarleporin kreivikunnan nimismiehen viran Lapualla.

1690-luvun alussa Saarenpää teki suunnitelman Ylistaron kirkon laajentamiseksi, mutta ennen kuin hän palasi luvanhakumatkalta Tukholmasta, ylistarolaiset olivat rakentaneet laajennuksen omin luvin. Vuonna 1700 Saarenpää teki sopimuksen Kristiinankaupungin uuden kirkon rakentamiseksi, josta hänelle luvattiin palkaksi 220 kuparitalaria, ja hänen avukseen palkattiin 40 kirvesmiestä. Nykyään kyseinen Ulrika Eleonoran kirkko on vanhin Etelä-Pohjanmaan puukirkoista.

Lähteet

Suomalaiset kirkonrakentajat
Lapuan historia
1600-luvulla syntyneet
1700-luvulla kuolleet
Syntymävuosi tuntematon
Kuolinvuosi tuntematon